CELEX: 62021TA0113
Language: ro
Date: 2022-03-23 00:00:00
Title: Cauza T-113/21: Hotărârea Tribunalului din 23 martie 2022 – Team Beverage/EUIPO (Beverage Analytics) [„Marcă a Uniunii Europene – Cerere de înregistrare a mărcii Uniunii Europene verbale Beverage Analytics – Motiv absolut de refuz – Lipsa caracterului distinctiv – Caracter descriptiv – Articolul 7 alineatul (1) litera (b) și (c) din Regulamentul (UE) 2017/1001”]

16.5.2022   
            
            
               RO
            
            
               Jurnalul Oficial al Uniunii Europene
            
            
               C 198/40
            
         
      Hotărârea Tribunalului din 23 martie 2022 – Team Beverage/EUIPO (Beverage Analytics)
      (Cauza T-113/21) (1)
      
      („Marcă a Uniunii Europene - Cerere de înregistrare a mărcii Uniunii Europene verbale Beverage Analytics - Motiv absolut de refuz - Lipsa caracterului distinctiv - Caracter descriptiv - Articolul 7 alineatul (1) litera (b) și (c) din Regulamentul (UE) 2017/1001”)
      (2022/C 198/57)
      Limba de procedură: germana
      
         Părțile
      
      
         Reclamantă: Team Beverage AG (Bremen, Germania) (reprezentanți: O. Spieker, A. Schönfleisch și N. Willich, avocați)
      
         Pârât: Oficiul Uniunii Europene pentru Proprietate Intelectuală (reprezentant: D. Walicka, agent)
      
         Obiectul
      
      Acțiune formulată împotriva Deciziei Camerei a cincea de recurs a EUIPO din 11 decembrie 2020 (cauza R 727/2020-5), privind cererea de înregistrare a semnului verbal Beverage Analytics ca marcă a Uniunii Europene
      
         Dispozitivul
      
      
                  1)
               
               
                  Anulează Decizia Camerei a cincea de recurs a Oficiului Uniunii Europene pentru Proprietate Intelectuală (EUIPO) din 11 decembrie 2020 (cauza R 727/2020-5) în măsura în care refuză înregistrarea ca marcă a Uniunii Europene a semnului verbal Beverage Analytics pentru „programe pentru dezvoltarea de site-uri web” și „programe înregistrate de operare pe calculator”, încadrate în clasa 9 în sensul Aranjamentului de la Nisa privind clasificarea internațională a produselor și serviciilor în vederea înregistrării mărcilor din 15 iunie 1957, astfel cum a fost modificat și revizuit, și pentru servicii de „creare și administrare de site-uri web pentru terți, de „transfer de date sau documente de pe suporturi de date fizice pe suporturi de date electronice”, de „supraveghere a sistemelor informatice prin acces la distanță pentru a asigura buna funcționare”, de „scanare a documentelor”, de „copiere a programelor informatice” de „control al calității”, de „recuperare a datelor informatice” și de „examinare și de cercetare a aparatelor, materialelor și instrumentelor”, încadrate în clasa 42.
               
            
                  2)
               
               
                  Respinge în rest acțiunea.
               
            
                  3)
               
               
                  Fiecare parte suportă propriile cheltuieli de judecată.
               
            
         (1)  JO C 128, 12.4.2021.